રાજસ્થાનનાં પ્રખ્યાત હિલસ્ટેશન માઉન્ટઆબુની હેડઓફિસમાંથી સંચાલન કરીને પડોશી રાજયના ઉત્તર ગુજરાત વિસ્તારમાં અર્બુદા ક્રેડીટ સોસાયટીના નામે અસંખ્ય શાખાઓ ખોલીને લોભીયા અને ભોળીયા લોકોને ઉંચા વળતરના સ્વપ્ન દેખાડીને તેમના કરોડો રૂપિયા ખંખેર્યા બાદ આબુરોડ, માઉન્ટઆબુ, સ્વરૂપગંજ, મંડારા અને સિરોહી પંથકમાં કરોડોની મિલ્કતો વસાવનાર રાકેશ અગ્રવાલ અને તેના પરીવારજનો સામે ઉત્તર ગુજરાતના અલગ અલગ પોલીસ મથકેએ કુલ ૯ જેટલી ફરીયાદ નોંધાઈ ચુકી છે, અને હજુ ફરીયાદોનો આંકડો વધવાની શક્યતા છે, ત્યારે જે તે સ્થાનિક તપાસ અધિકારીના હાથ આ પ્રકરણમાં ટુંકા પડતાં હોઈ હવે ગૃહ વિભાગ દ્વારા સમગ્ર તપાસ સીઆઈડી ક્રાઈમ (ઈકોનોમિક્સ સેલ)ને સોંપવાની હિલચાલ શરૂ કરી દેવામાં આવી છે.